AfriForum verheug oor groeiende buitelandse teenstand teen grondonteieningsplanne - Wêreldwyd
Foto is geneem Junie 2018
“Die mosie is maar die jongste voorbeeld van toenemende buitelandse teenkanting teen pogings om onteiening sonder vergoeding te wettig en toe te pas. In 2018 het dit byvoorbeeld aan die lig gekom dat Nederland en vier van Suid-Afrika se ander vernaamste handelsvennote (die VSA, Brittanje, Duitsland en Switserland) ’n memorandum aan die Suid-Afrikaanse president gestuur het waarin kommer oor onder meer die beleidsonsekerheid oor eiendomsregte uitgespreek is.”
Bailey beklemtoon die noodsaaklike rol wat burgerlike instellings soos AfriForum moet speel om korrupsie en selfvernietigende beleide soos dié van onteiening sonder vergoeding onder buitelandse politieke en handelsvennote se aandag te bring. “Die ekonomiese welstand en stabiliteit van Suid-Afrika raak nie net alle inwoners van die land nie, maar ook buitelandse beleggers en sakevennote. Dit help nie om te wag tot menseregtevergrype plaasvind nie –standpunt moet betyds ingeneem word daarteen, veral wanneer ’n land reeds in ’n ekonomiese krisis verkeer, soos wat met Suid-Afrika die geval is,” sê Bailey.